MIG OG MIN SKYGGE
Og nu er det blevet tid til: Joker!
Nemlig.
Bank, bank.
- Godmorgen. - Den er overhovedet ikke god.
Op med dig!
Så er det op.
Kom så, drenge. Se at få fingeren ud.
Op med dig. Få muget ud i den svinesti.
Har du en joke til mig i dag?
Afgang!
Kom så, drenge. Let røven.
- Få røven i omdrejninger, Bullock. - Fuck dig!
Skrub ud af min celle!
Lad mig være!
Nå, Arthur, føler du dig tosset i dag?
Jeg vil ikke ud i dag! Jeg vil ikke!
Det er en stor dag i dag, så skru nu smilet på.
Kom nu, Arthur. Ellers får jeg skældud af din advokat for at komme for sent.
Hun ved, hvor meget du holder af mig.
Har du ikke en joke til os, Fleck?
Det er ved at være længe siden.
Videre.
- Flyt dig, Ken. - Op foran med dig.
Det er Flecks tur, min egen.
Hey, hold dig væk.
Psykopaten bed mig!
Værsgo.
Knægten er normalt ét stort smil, og i dag bed han pludselig Moran.
Ingen kan lide Moran. Han kom hertil fra Gotham State, -
- og han er stadig kun vikar.
- Har du ikke en joke til os, Fleck? - Jeg har allerede spurgt ham.
Jeg kan en joke.
En mand mister sin hund, som han elskede højt.
Så han går hen i kirken og spørger fader Mulcahy, -
- om han vil holde begravelse for den.
Men Mulcahy svarer:
"Beklager, men vi holder ikke højtideligheder for dyr her i kirken.
Men prøv at spørge dyrlægen. Han kan sikkert hjælpe dig."
For helvede, Arthur.
Så manden siger: "Mange tak, fader.
Mon 2000 dollars er betaling nok for ulejligheden?"
Fader Mulcahy glor på ham.
"Hvorfor sagde du ikke, hunden var katolik?"
- Tør dig om mulen. - Kunne du lide den, Arthur?
Kom så.
"Hvorfor sagde du ikke, hunden var katolik?"
Se, hvordan de andre lever, Arthur.
Det kunne have været dig, hvis ikke du havde dræbt fem mennesker.
Det ene af dem på direkte tv.
Videre, din sinke.
Kom så, tossehoved.
Kunne I for helvede ikke have givet ham en paraply?
Som advokat ved De godt, vi ikke må give fangerne paraplyer.
Han er jo gennemblødt.
Sådan er reglerne, men jeg skal gerne bryde dem, hvis De beder mig om det.
Det tror jeg gerne.
Vi har i øvrigt gjort ham fint i stand for Deres skyld.
Sid ned.
Sådan.
I dag skal vi tale med dr. Beatty. Kan du huske hende?
Hun vil filme dig, så vi kan vise det til din kompetencehøring i næste uge.
Hvis de erklærer dig kompetent, og det gør de altid, -
- så kommer du for en domstol.
Du hører til på et rigtigt hospital med rigtige læger.
Ikke på den her kriminalanstalt sammen med de børster.
Dr. Beatty mener, at alt det, du blev udsat for i din barndom, -
- affødte en opdeling, -
- en fragmentering i dig, der hjalp dig med at håndtere smerten.
Hun mener, du har en anden person indeni, -
- og at det var den person, der begik forbrydelserne.
Forstår du, hvad det betyder, Arthur?
Jeg har tænkt mig at stille dig en række spørgsmål i dag, Arthur.
Der kan være ting, du ikke husker.
Eller måske er du i tvivl om, hvad du har gjort?
Jeg er her for at hjælpe dig med at få styr på, hvad der skete.
Arthur, jeg er her ikke kun for at hjælpe dig med dit forsvar.
Jeg er her for at hjælpe dig.
Men hvis jeg skal kunne det, er du nødt til at være ærlig over for mig.
Giver det mening?
Må jeg få en cigaret?
Selvfølgelig.
Lad os begynde med den første episode.
De tre mænd, der generede dig i metroen.
Vækkede de noget smertefuldt i dig? Noget fra din fortid, din barndom?
Kan du huske, hvad der skete?
Fik du blackout? Flimrede det for dine øjne?
Okay.
Hvad med Murray Franklin? Hvad husker du fra den aften?
Musikken.
Fint. Det er virkelig fint.
Skal jeg fortælle dig, hvad jeg husker fra den aften?
Jeg kan huske, du var klædt ud som Joker.
Og jeg kan huske, Joker dansede til musikken.
Er det ikke rigtigt?
Jeg kunne så godt lide hans band.
Min mor og jeg så altid hans udsendelser sammen.
Var hun også glad for Murray Franklin?
"Han er så nydelig. Se hans skinnende hvide tænder."
Er det din mors stemme?
Hører du tit hendes stemme i dit hoved?
Hele tiden.
- Ændrede den sig, efter hun døde? - Hvad mener du?
Fik du …?
Den anden del af dig, Joker …
Fik han mere plads, efter hun døde? I boede sammen i en toværelses, ikke?
Måske skulle jeg tale med Joker om det.
Har han lyst til at tale med mig?
Hey, Arthur. Arthur.
Vagterne sagde, du ville lære mig at kysse.
De sagde, Joker er god til at kysse. Jeg er aldrig nogensinde blevet kysset.
Det må jeg sige, Arthur. Jeg anede ikke, du var en håbløs romantiker.
Må jeg få en cigaret?
Hvorfor ikke.
Han skal ikke have cigaretter, hvis ikke han fortæller en joke.
Hold nu op. Han giver os da noget at grine ad alligevel.
Kan du huske det musikhold, vi så forleden på afdeling B?
Dem, der sang? Jeg har fået dig optaget. Vi skal derover i næste uge.
- Det er bare løgn. - Hvad fanden skulle det til for?
Jeg fortalte Kellerman, at du har opført dig pænt og fortjener det.
Hvad fanden tænker han på?
Han ved, det giver god omtale.
- Og jeg lovede at gå med ham. - Nå, der har vi forklaringen.
Optælling! To rækker!
- Ricky, få dem ind på række. - Kom, stil jer op i to rækker.
- Er det dit alvor? - Ja da.
Jeg sværger på Bibelen.
Det var ikke engang så vanskeligt.
Efter de lavede den tv-film om dig, synes alle, at du er en stjerne.
Hvad siger du, Arthur?
Synes du stadig selv, du er en stjerne?
Det gør du garanteret.
Det er sgu livet, Arthur.
Kom så, Anderson.
Kom så, drenge. Op at slå på tromme.
Jamen dog, Arthur. Du er jo som skudt ud af en kanon her til morgen.
Jeg håber, jeg får lov at synge med.
Stop, stop, stop, stop.
Jeg vil gerne bede jer tage pænt imod Arthur Fleck.
Jeg ved godt, det er spøjst at optage en fra afdeling E, -
- men jeg er blevet forsikret om, at han er en eksemplarisk patient.
Det må også være sært for dig, Fleck, at være i et nyt miljø.
Her bruger vi musik til at gøre os hele og opnå ligevægt.
Til at hele vores brister.
Jeg beder kun om, at du synger med, hvis og når du er parat til at synge.
Okay, kom så.
Er det virkelig dig?
- Jeg hedder Lee. - Hej.
- Jeg hedder Arthur. - Det ved jeg godt.
Hvad laver en sød fyr som dig her?
Jeg har dræbt fem mennesker, et af dem på direkte tv.
Hvad med dig?
Jeg stak ild på mine forældres boligblok.
Faktisk …
… så var det seks. Ingen ved det, men jeg myrdede også min mor.
Det burde jeg også have gjort. Min mor fik mig indlagt.
Hun siger, jeg er psykotisk.
Jeg har nok set tv-filmen om dig 20 gange.
Var den god? De vil ikke lade mig se den.
Den var god. Rigtig god.
Jeg kommer fra samme kvarter. Mig og mine venner gik ad den trappe hver dag.
Mine forældre gad heller ikke mig. Far tævede mig sønder og sammen.
Hvad skete der så? Bank, bank!
"Det gør mig ondt, tøs, men din far er død i en bilulykke."
Undskyld. Det er ikke morsomt.
Gid de venner kunne se mig nu.
Da jeg så Joker, -
- da jeg så dig hos Murray Franklin, sad jeg hele tiden og tænkte:
"Jeg håber, han skyder knoppen af ham."
Og det gjorde du.
Og for første gang i mit liv følte jeg mig ikke længere alene.
Du, Jackie?
Ved du, hvad jeg fortryder ved min optræden i Murray Franklin Show?
Hvad?
At jeg ikke skød først og lod ham stille spørgsmål bagefter.
Var det en joke, Arthur?
Ja.
Du skulle bare lige ind i den gamle gænge igen.
Tak, makker.
Du trænger vist til din medicin.
Straffri på grund af sindssygdom er ikke noget forsvar.
Han myrdede fem uskyldige mennesker.
Hey, Fleck, du er i nyhederne.
Han har tilhængere, ikke bare her i byen, men over hele landet …
Dommeren siger, du er rask nok til at komme for retten. Jeg vidste det.
… som villigt øver vold i hans navn.
Disse mennesker anser Arthur Fleck -
- for at være en slags martyr. Det er han ikke.
Arthur Fleck er et uhyre og vidste præcis, hvad han gjorde.
Derfor nedlægger vi påstand om dødsstraf. Tak. Ingen spørgsmål i dag.
Hørte du det, Fleck? Dødsstraf.
Du kommer i stolen, Artie. Hvordan har du det med det?
Sådan, Arthur.
Svar ham, Arthur. Hvordan har du det med det? Bliver du bange?
Nej, du må ikke udtale dig til pressen, selvom Kellerman beder dig om det.
De har stået derude hele ugen for at komme til at tale med mig.
Fleck, vil du signere min bog?
Du giver først et interview lige inden retssagen.
Okay, men Kellerman har bedt mig komme med en udtalelse nu.
Han lader mig gå i biografen i aften som et almindeligt menneske.
- Kom så, Arthur. - Okay.
Jeg er desværre nødt til at gå.
- Så er der afgang. - Han skal lige signere min bog.
Skynd dig. Jeg vil ikke gå glip af begyndelsen.
Den bliver en formue værd, når de rister ham.
Rolig nu.
Kom så.
Gid du får Kræft
Musical, musical …
Jeg er så træt af de kunstige barrierer mellem musical og drama.
Så har I ikke brug for mig.
Jo, vi har. Du kan blive større end nogensinde.
Du skal komme til at oplyse teaterhimlen som en komet.
Lad os stikke af.
Det går ikke. Så skyder de mig.
Kom nu. Du ved jo godt, det nok skal gå alt sammen.
Hvad tror du, jeg er? At de er? Teaterverdenen er ren underholdning.
Der er ingen forskel på rytmen i Bill Robinsons udødelige fødder …
Det har du sagt.
Bill Robinson dansede på trappen.
Og nu spiller jeg "Ødipus Rex" på samme trappe. Begge dele er teater.
Selv den tarveligste burleskekomiker er entertainer. Det er vi alle sammen.
Du går glip af sangen.
Det der kan jeg forstå.
Det brænder!
- Nu ingen panik. - Tag det roligt!
Arthur, kom!
- Var det dig? - Jeg sagde jo, vi skulle stikke af.
Er du sindssyg?
Den her vej.
De kommer.
Er det her ikke sjovere end at gå i biografen?
Slip mig!
I møgdyr!
Grin du bare, din narrøv.
Sidste celle til venstre.
Skal du lave ballade, mens jeg er på vagt?
To uger i hullet.
God fornøjelse.
Der var du jo.
- Er du her virkelig? - Ja.
En af vagterne lukkede mig ind.
Jeg vil gøre hvad som helst for dig.
Men tiden er knap. Kom med.
Hvad?
Kan du rejse dig?
Kom med hen i lyset.
Jeg bliver sendt hjem.
Hvad? Hvorfor?
De mener, du har en skidt indflydelse på mig.
Hvad?
Det er kun godt.
Så kan jeg være der hver dag under retssagen, indtil du slipper ud.
Og hvad så?
Så bygger vi et bjerg.
Vent.
- Du har taget sminke med. - Jeg vil se dit sande jeg.
Hvad har de dog gjort ved dig?
Nu er det bare os to.
- Du skal ikke tage din medicin. - Jeg er allerede holdt op.
Kan du ikke gøre det?
Jo.
Hvad vil han spørge mig om ud over det der, du ved?
Forhåbentlig om dit liv herinde og om, hvordan forholdene rent faktisk er.
Det kan være, han spørger om Lee.
Hun har givet mange interviews om dig og om sig selv.
Godt.
Jeg elsker hende. Hun forstår mig.
To minutter.
Arthur, det her er din mulighed for at vise en anden side af dig selv.
Lade folk se, hvem du virkelig er.
Og jeg synes ikke, du skal ryge. Det får dig til at virke nonchalant.
Vi skal bruge det her til at vise folk, at du er et menneske.
De skal forstå, at du var syg. Sindsforvirret.
Du er ikke Joker. Du er Arthur Fleck.
Det skal nok gå godt.
Arthur!
Er du okay? Det er ikke for sent at aflyse.
Skal jeg kalde dig Arthur eller Joker?
Hr. Meyers, vi har aftalt, De ikke må kalde ham "Joker".
Han hedder Arthur. Arthur Fleck.
Du siger bare til, Paddy.
Hun skal ud herfra.
De kan se med gennem ruden, men De må ikke være herinde.
Bare vær dig selv.
- Optager vi? - Ja.
Kamera kører.
For to år siden ramte navnet Arthur Fleck Gotham som en orkan.
Denne undseelige partyklovn skråstreg standupkomiker -
- begik fem hårrejsende mord på blot fire uger.
Og nu, mens folk står i kø for at få en siddeplads -
- ved retssagen, der vil blive transmitteret direkte på tv, -
- vil Arthur Fleck alias Joker give sit første interview -
- siden den grufulde aften på Murray Franklin Show.
Og vi ved alle sammen, hvordan det gik.
- Arthur Fleck, velkommen. - Goddag.
Fortæl mig om den aften på scenen hos Murray Franklin.
Hvad gik der gennem dit hoved, -
- da du trak pistolen og skød knoppen af ham?
Jo, Paddy …
Jeg havde det meget svært dengang.
Jeg husker ikke så meget fra den aften.
Jeg fik blackout og flimren for øjnene.
Jeg kunne ikke skelne mellem, hvad der var virkeligt, og hvad der ikke var.
Hør nu, du gjorde det for åben skærm. Det bliver ikke mere virkeligt.
Det eneste, jeg husker, er, at jeg ville begå selvmord på tv.
Jeg troede, Murray var med i mit program, men at han var en dårlig skuespiller.
Så derfor fik han som fortjent. Din sidste joke, om man så må sige.
"Du får kraftedeme som fortjent", sagde du. Det er ikke morsomt.
Du har ret. Jeg skulle have fortalt en, der var bedre.
- Prøver du at være morsom nu? - Nej.
Fortjener du at dø? Anklageren ønsker dødsstraf.
Og du siger, du havde i sinde at begå selvmord på tv. Vil du stadig gerne dø?
Dengang virkede det nemmere end at skulle leve videre.
Men sådan er jeg ikke længere.
Det er ikke den, jeg er.
Så det var slet ikke dig? Nu skal jeg lige være med.
Du forsvarer dig altså med, at det var Joker, der gjorde det?
At du var sindssyg? At det var denne anden personlighed, -
- din indre dræberklovn, der myrdede Murray?
Hvem af jer taler jeg med nu?
Den småtbegavede stakkel Arthur Fleck eller Joker, der opildnede bøller til …
Er du overhovedet interesseret?
Gu er du ej.
Du er ligesom Murray og alle de andre. Du vil bare have sensationer.
Du vil kun tale om mine fejltrin og min fortid. Ikke om den, jeg er nu.
Ikke om, hvordan jeg er forandret.
Det er det, vi burde tale om, Paddy.
Okay, okay.
- Lad os holde en pause. - Ikke tale om.
Så sig frem. Hvad har forandret sig?
Nu skal jeg sige dig, hvad der har forandret sig, Paddy.
Jeg er ikke alene længere.
Nå ja. Pigen, der sang den aften, du prøvede at flygte.
- Vi prøvede ikke at flygte. - Frøken Harley Quinzel.
I gav noget af en optræden den aften.
Er hun ikke dejlig?
Det må du fortælle mig. Synes du ikke, det er lidt …
Er det ikke lidt for meget?
Lidt for meget?
Må jeg have lov? Tak.
Vi vender tilbage med mere Arthur Fleck efter reklamerne.
Arthur Flecks retssag indledes i dag.
Vicestatsadvokat Harvey Dent forbereder sin forelæggelse i det, -
- der kaldes "århundredets retssag".
Efter flere måneder med optøjer har politiet afspærret området -
- i forventning om tusindvis af demonstranter.
Sådan går det, når socialforsorgen svigter totalt.
Og ikke et ord om hele mediehysteriet. Denise, du er i radioen.
Tak for det. Nu må det være nok. Idioten fortjener ikke en retssag.
Han burde ryge direkte i stolen til skræk og advarsel.
Vi kommer ind nu.
Så er det showtime.
Der er han.
Hold så kæft!
- Arthur … - Milligan.
- Arthur … - Jeg flækker bærret på dig.
Sådan, Arthur.
Han ser godt ud.
Alle bedes rejse sig. Retten er sat. Sagens dommer er Herman Rothwax.
Godmorgen, mine damer og herrer. Værsgo at sidde ned.
William, luk nævningene ind.
Alt i orden, hr. Fleck?
Er alt, som det skal være?
Ja, Deres Majestæt. Jeg spejder bare efter nogen.
Vær venlig at sætte Dem.
Jeg ved godt, der er megen virak, men det her er stadig en retssal.
Følelsesudbrud tolereres ikke. Det gælder alle de tilstedeværende.
- Sidney, vær venlig at påråbe sagen. - Delstaten New York mod Arthur Fleck.
Sagsnummer GC071963.
Efter min mening er der ingen beviser for, -
- at Arthur Fleck lider af personlighedsspaltning, -
- eller at hans handlinger som Joker -
- kan tilskrives en personlighed, der er adskilt fra hans egen.
Doktor, er det Deres opfattelse efter at have arbejdet med sagen, -
- at hr. Fleck har en sindslidelse eller en mental brist?
Nej.
Han er efter min mening hverken psykotisk eller virkelighedsfjern.
Jeg tror, han var ved sine fulde fem, da han begik forbrydelserne.
Jeg tror, han fingerer sindssyge.
Stille.
Og hvis han -
- fingerer den, som De siger, -
- hvad mener De så om den anklagedes psykiske tilstand?
Jeg mener, han er ramt af fire mindre og temmelig almindelige forstyrrelser.
Det er længerevarende tungsind, -
- narcissistisk selvoptagethed, -
- venneløshed og ligegyldighed over for andres følelser.
Han er svært forstyrret, -
- men jeg kan ikke give Dem et psykiatrisk forsvar af ham.
Tak, doktor Liu.
Det var alt, høje dommer.
- Vidnet er Deres, frøken Stewart. - Tak.
Kan du skaffe Lee en bedre Plads i morgen?
- Godmorgen, doktor Liu. - Godmorgen.
- Hvor længe talte De med Arthur Fleck? - Cirka to timer.
Cirka to timer? Det var rent faktisk 89 minutter.
Hvordan kan De med sikkerhed sige, at Arthur ikke er sindslidende?
Hvordan kan De efter 89 minutter være så sikker på, -
- at Joker ikke er en personlighed, der er adskilt fra hans egen, -
- og som ikke er ham?
Jeg gennemgik også samtlige undersøgelser af ham.
Psykologiske, neurologiske og lægelige undersøgelser.
Og efter min opfattelse er det rent skuespil.
Læste De også Socialforsorgens journal?
Den viser, at da Arthur var syv år, -
- sendte man ham hjem til sin mishandler.
Hjem til sin mor.
Ja, det gjorde jeg.
Og da De talte med ham i 89 minutter, spurgte De ham da, -
- hvorfor Socialforsorgen ikke troede på en syvårig drengs rædselshistorier -
- om det fysiske og seksuelle misbrug, han blev udsat for?
Nej, det spurgte jeg ham ikke om.
De vil altså have, vi skal tro på, -
- at efter blot 89 minutter sammen med Arthur Fleck -
- og en gennemgang af journaler og undersøgelser -
- udarbejdet af de offentlige instanser, der svigtede ham, -
- kan De med usvigelig sikkerhed sige, -
- at Arthur ikke lider af nogen alvorlig sindssygdom?
At han ikke havde behov for at skabe sig en anden identitet -
- for at beskytte den rædselsslagne og sårbare syvårige dreng -
- mod al den mishandling, han blev udsat for?
Og at den identitet ikke krøb frem igen, -
- da han blev overfaldet og pint af tre berusede bøller i metroen?
"Da jeg vågnede i morges, tænkte jeg: 'Murray, Murray, Murray'.
Og da så jeg Murray. Spøjst, ikke?
- Så huskede jeg Sophie …" - Protest.
Høje dommer, min klients dagbog er privat.
Afvist. Så længe frøken Kane begrænser sine kommentarer …
Mine private jokes er ikke beregnet til at blive læst højt.
Stille!
Ordene er Deres, og nævningene må afgøre, hvad der skal lægges i dem.
Fortsæt.
Frøken Kane, vær venlig at læse videre fra det markerede afsnit.
"Så huskede jeg Sophie. Jeg havde en drøm om hende, men glemte den.
Jeg drømmer næsten aldrig. Hvordan kan jeg huske dem?"
Sophie Dumond var Flecks nabo, som han var forgabt i.
- Hvornår er det dateret? - Den 17. november.
Lad det føre til protokol, at den 17. november -
- var dagen, hvor hr. Fleck stak Randall Kleinmanhoffer ihjel, -
- og dagen, hvor han skød og dræbte Murray Franklin.
Jeg ved godt, det ikke er Deres fagområde, -
- men De har læst hele hr. Flecks dagbog, ikke?
Jo.
Og synes De, det her afsnit lyder som en anden stemme?
Som om det er skrevet af en anden personlighed?
Nej, det lyder som Arthur.
Fortsæt.
Han skrev ofte om sine fantasier -
- og om de kvinder, han havde imaginære forhold til.
Og så selvfølgelig hans jokes.
Der er et hav af disse -
- umorsomme jokes.
Du får ham til at fremstå som en idiot. Han slipper aldrig ud på den her måde.
Spørg hende, hvorfor hun har placeret mig så langt væk fra ham.
Alle menneskene udenfor, for hvis skyld tror du, de er her?
Hvor mange T-shirts pryder Arthur? Hvor mange skilte?
Det er århundredets retssag, og hun kender ikke sin egen klient.
Kan du ikke se, hvor syg han er? Hvor svært han har brug for hjælp?
Han er ikke syg.
Han er fuldkommen.
Du tror da vel ikke, han får lov at gå herfra?
Jo. Han kommer til at gå herfra med mig ved sin side.
Og hvad så?
Og så skal vi skabe et bjerg ud af en tue.
Hvad skal det betyde?
Væk!
Du hører ikke efter. Hun spolerer sagen for os.
Det er dig, der ikke hører efter. Lee passer på mig.
- Hun forstår, hvad jeg har udstået. - Hvad snakker du om?
Vi kommer fra samme kvarter. Hun har også mistet sin far.
Hendes mor var forfærdelig. Det var hende, der fik hende indlagt.
Giv hende nu en chance.
- Ja, Lee holder af dig. - Nemlig.
Men hun er ikke fra dit kvarter. Hun bor på Upper West Side hos sine forældre.
Hendes far er ikke død. Han er læge.
Hun lod sig indlægge af egen fri vilje og fik sig selv udskrevet igen.
Hun har ikke udskrevet sig selv.
Jeg havde en skidt indflydelse på hende, så derfor skilte de os ad.
Har hun nævnt, hun har læst psykiatri på universitetet?
Du ville ikke forstå det.
Jeg siger bare, hun holder dig for nar.
Undskyld. Jeg ved godt, hvordan det er at være forelsket.
Men jeg mener ikke, du kan tro hende over en dørtærskel.
Fra NCB Studios i Gotham City.
Mine damer og herrer: Joker & Harley Show!
Hvad skete der?
Du kiggede slet ikke på mig. Du dyrkede bare dig selv.
Og sangen handler om at elske mig.
- Hvem er det nu, der dyrker sig selv? - Så sangen handler altså ikke om os?
Jo, men vi synger den for dem. Det er derfor, vi er her, skat.
Jeg har ellers en fæl mistanke om, at vi ikke giver folk det, de vil have.
Det er okay, skat. Du har ret.
Lad os give folk det, de vil have.
Musik! Vi tager den fra toppen.
Er hvedebrødsdagene forbi?
Hvad …?
Hvad gjorde du det for?
Skyd Healey.
Se nu der. Én tv-optræden, og straks tror du, du ejer stedet.
- Hvorfor sidder I på vores bænke? - Hvem siger, det er jeres?
- Ricky, hvad fanden går der af dig? - Du hørte, hvad jeg sagde. Skrid.
Gæt, hvem jeg så ude foran.
Din lille veninde.
Skrid så med jer.
Fleck, du har besøg!
Hvad sagde jeg?
Kom så!
Det er hver dag med den narrøv.
Du er syg i skallen, Fleck.
Fem minutter.
Hvordan går det?
Alt okay?
Har du løjet for mig?
Ja. Alle lyver i ny og næ.
Så du kommer ikke fra samme kvarter som mig?
Og din far er læge? Er du rig?
Jeg ville bare have, du skulle kunne lide mig.
Har du virkelig selv ladet dig indlægge?
Ja.
Det er helt tosset.
Bare for at møde mig?
Bare for at møde dig.
Du kunne bare have sendt mig et brev.
Og skrevet hvad? Jeg er et nul.
Jeg har aldrig udrettet noget, ligesom du har.
Har du virkelig set tv-filmen om mig 20 gange?
Nok nærmere fire eller fem.
- Var den god, eller var det også løgn? - Den var fantastisk.
Min advokat siger, du holder mig for nar.
Jeg er ingen nar.
Kan du ikke se, hvad det er, hun gør? De griner alle sammen ad dig.
Hun holder ikke af dig.
Det gør jeg.
Jeg er flyttet ind i din opgang, så jeg kan skabe et hjem til os.
Har din advokat fortalt dig det?
Er det rigtigt? Der har jeg ikke lyst til at bo.
Jeg er gravid.
Hvad?
Er det rigtigt?
Troede De, han ville gøre Dem eller Deres datter fortræd?
Det gjorde jeg, ja.
De mente, han var farlig?
Han brød jo ind i min lejlighed.
Tilkaldte De politiet?
Nej.
Hans mor sagde, han altid havde haft problemer, -
- men at han ikke kunne gøre en kat fortræd.
Og den mand, der brød ind i Deres lejlighed den aften …
Var han på nogen måde anderledes end den Arthur Fleck, De kendte?
Jeg kendte ham ikke rigtigt.
Jeg så ham i opgangen og i elevatoren af og til.
Jeg kendte hans mor en smule. Hun var så sød mod min datter.
Frøken Dumond, hvorfor er det, De ikke ønskede at vidne her i dag?
Hvorfor ignorerede De vores indkaldelser?
Efter Arthur gjorde det, han gjorde, ville pressen gerne tale med mig.
Og så blev jeg gjort til en figur i den der forfærdelige tv-film.
Og så var det, folk, -
- hans tilhængere som dem udenfor, begyndte at opsøge og genere mig.
De gav mig skylden for det, der var sket med Arthur.
Jeg frygtede for min og min datters sikkerhed, så vi flyttede fra byen.
Hvorfor besluttede De Dem så alligevel for at vidne?
Fordi jeg skulle have tilkaldt politiet den aften.
Så var alle de mennesker måske ikke blevet …
Måske havde de været i live, hvis jeg havde gjort det.
Tak. Ikke flere spørgsmål.
Vidnet er Deres, frøken Stewart.
Frøken Dumond.
Hvad skete der, da De bad Arthur forlade Deres lejlighed den aften?
Han sagde, han havde haft en dårlig dag, og så gik han.
Så han hverken forulempede eller truede Dem eller Deres datter?
Nej.
Så De ham i tv hos Murray Franklin ugen efter?
Ja.
Og virkede det som den samme mand, der sad i Deres lejlighed den aften?
Lød eller så han ud som den samme mand?
Nej, for han var sminket som en klovn.
Og når Arthurs mor var sød mod Deres datter, -
- hvad fortalte hun Dem så om sin søn?
Hun sagde, der var noget galt med ham.
At han levede i sin egen verden og havde en særlig latter.
Hun sagde, det var en åndssvag latter. Det var det, hun kaldte det.
Hans åndssvage latter.
Ja.
Hvad fortalte hun Dem ellers?
At hun havde opdigtet en fortælling, da han var dreng.
Den skulle være en trøst for ham og holde ham fra at begå selvmord.
Hvad gik fortællingen ud på?
At han var sat i verden for at sprede glæde.
Noget i den stil. Derfor kaldte hun ham "Lystig".
Hun fattede slet ikke, at han havde baseret hele sit liv på den fortælling.
Han var gadeklovn og ville være komiker.
- Gjorde hun nar ad ham på grund af det? - Hun syntes bare, det var latterligt.
At han kunne tro, han kunne få folk til at grine, når han slet ikke var morsom.
Fortalte hun, at han havde været anbragt på adskillige anstalter?
Ja.
At han aldrig havde haft en kæreste, og at han formentlig var jomfru.
Jeg kan ikke klare mere!
Høje dommer, med forlov. Jeg vil gerne fyre min advokat.
- Det var på tide! - Hvabehar?
Jeg vil selv føre min sag.
- Arthur, det her er alvor. - Det kan du bande på, det er.
Ro i retten!
Før hr. Fleck tilbage til cellen!
Jeg vil tale med sagførerne på mit kontor øjeblikkeligt.
Er det her? Tak.
Ikke noget gramseri.
Jeg er pissehamrende stolt af dig.
Folk udenfor er ved at gå amok på grund af dig.
Du gjorde det.
Det kan være, jeg skulle læse en jurabog eller sådan noget.
Ved du godt, jeg aldrig har gået i high school?
Ikke noget gramseri, sagde jeg.
Du kan gøre lige, hvad du vil.
Du er Joker.
Godaften. Det er 9 grader, og klokken er 18 onsdag den 8. november.
Her er Stan L. Brooks med seneste nyt.
Retssagen mod Arthur Fleck tog en chokerende drejning i dag.
Den mordanklagede Fleck alias Joker afbrød et vidneudsagn -
- og fyrede sin advokat, Maryanne Stewart, hvorefter han kyssede hende farvel.
Fleck måtte efterfølgende stå skoleret for dommer Herman Rothwax.
Retten til at føre egen sag må ikke bruges til at nedværdige retssalen.
- Kan De styre Dem, hr. Fleck? - Javel.
Dommeren godtog modvilligt Flecks ønske, forudsat at han fik en bisidder.
Afgørelsen var både Flecks nu tidligere advokat og statsanklageren meget imod.
Det er dybt tragisk. Arthur tror, han har en hær af tilhængere, -
- men de holder ikke med ham. De holder med Joker.
Han lever ikke i virkeligheden. Han er syg i sindet.
Havde han bare indset det, ville vi have vundet sagen.
Fleck ved godt, han står til at tabe.
Vi må ikke glemme, at han er ond. Det her er bare et led i hans plan.
Retssagen genoptages mandag morgen.
- Hold så jeres kæft! - Sæt jer ned.
Fleck, kom ned derfra. Kom ned fra bordet.
Ned med dig, Arthur.
Sæt dig ned, Ricky!
Ricky, kom ned derfra!
Giv mig min hat!
Gør, som der bliver sagt!
Æd så jeres mad! Sæt jer!
Forestillingen er forbi.
Efter at have gennemgået sager, der har skabt præcedens, -
- heriblandt Jensen mod Højesteret, har jeg modvilligt besluttet, -
- at hr. Fleck som sagfører har ret til at klæde sig, som han vil, -
- så længe han ikke skaber uorden eller hindrer rettens arbejde.
Jeg nægter at lade denne sag udvikle sig til optøjer, -
- og jeg nægter at lade Dem gøre den til et endnu større cirkus.
Tak.
Hr. Dent, før Deres næste vidne.
Delstaten fører Gary Puddles.
Betjent, vær venlig at følge hr. Puddles hen til skranken.
Hej, Gary.
Gå til den.
Ræk venligst højre hånd op.
Sværger De at fortælle hele sandheden og kun sandheden i Guds navn?
Ja.
Godmorgen, hr. Puddles. Tak, fordi De ville komme.
Et sidste spørgsmål. Er den person, De så -
- stikke Randall Kleinmanhoffer ihjel, til stede her i lokalet?
Ja.
Vil De udpege ham for os og beskrive hans påklædning?
Han sidder lige der ved bordet -
- iført rødt tøj og klovnesminke.
Vil det blive ført til protokol, at den anklagede blev udpeget?
Ja, det vil det.
Det var alt, høje dommer.
Vidnet er Deres, hr. Fleck.
Hr. Puddles.
Gary Puddles?
Sig mig, min herre, er det Deres borgerlige navn?
Ja.
Virkelig? Virkelig? Er Deres efternavn Puddles?
Det lyder minsæl som en joke.
Det er det ikke.
Vil De have, vi skal tro, Deres efternavn er Puddles?
Hr. Fleck, hvad vil De frem til?
Jeg nægter som sagt at lade Dem gøre retssalen til et cirkus.
Okay, men …
- Synes De ikke, det løb er kørt? - Kom ikke for godt i gang.
Hr. Puddles.
Tidligere på dagen sagde De, -
- at De så mig dolke Kliman Manhoff i halsen et par gange. Er det korrekt?
Kleinmanhoffer. Ja, jeg så dig.
Hvad så De ellers den dag?
At du stak ham i øjet -
- og hamrede hans hoved ind i væggen mange, mange gange.
Ja, men Randall var også lidt af en tyran, ikke sandt?
Han havde ikke fortjent at dø.
Det ved jeg nu ikke. Pyt med det.
Gary, så du min optræden i Murray Franklin Show senere samme aften?
Nej.
Ikke det? Jeg må minde dig om, at du udtaler dig under ed.
Jeg sad og var låst inde i politistationens forhørslokale.
De mente, du ville forsøge at dræbe mig.
Jeg var det eneste vidne. Jeg sad der hele natten.
Det var vel nok belejligt for dig.
Så så du jo overhovedet ikke, hvad jeg havde på hjerte.
- Hr. Fleck. - Okay.
Da du befandt dig i min salig mors lejlighed -
- og, som du formulerede det, så mig hamre hr. Klannonmen …
… fyrens hoved ind i væggen mange, mange gange …
… virkede jeg da sindssyg?
Virkede jeg som en anden person, -
- eller var jeg den samme gamle Joker, jeg altid har været?
Arthur, du er jo ikke dig selv.
Er jeg ikke mig selv? Det mener du ikke?
Så ved du måske ikke, hvem jeg egentlig var.
- Jeg så aldrig den side af dig. - Du så vel ikke efter. Ingen så efter.
Ingen ænsede, at jeg eksisterede.
Men se nu alle de tilstedeværende, alle dem udenfor, alle kameraerne.
Hvem mon de ser, hr. Puddles?
Joker.
Lille pus …
Du har i dag bevist, -
- at du ikke er spor anderledes end alle dem, der undervurderede mig.
Fra Murray Franklin -
- til de forpulede, fede, dumme vagter i Arkham.
De behandler mig som skidt. Men jeg vil ikke længere lade dig -
- eller dig eller dig eller jer andre holde mig nede.
Jeg er fri!
Hvorfor gør du det her mod mig, Arthur?
Hvad?
Jeg kan jo godt lide dig, Gary. Jeg gjorde dig jo netop ikke fortræd.
Gjorde du mig ikke fortræd? Jeg kan ikke passe mit job mere.
Jeg kan stadig ikke sove, og jeg er hele tiden bange.
Førhen var jeg aldrig bange.
Men jeg er bange nu, hvor du står der foran mig.
Jeg kunne intet gøre den dag.
Jeg følte mig så lille.
Jeg blev mindet om, hvor magtesløs jeg egentlig er.
Du har godt nok flair for dramatik.
Du gør mig helt blød om hjertet, lille Gary.
Ikke flere spørgsmål, høje dommer.
Er du klar over, hvordan det føles, Arthur?
Du var den eneste på arbejdet, -
- der aldrig gjorde nar ad mig. Den eneste, der var sød mod mig.
Jeg sagde, ikke flere spørgsmål, høje dommer.
Nuvel, hr. Puddles. Retten takker for Deres forklaring.
De må gerne forlade skranken.
Hr. Dent, før Deres næste vidne.
Vi har ikke flere vidner.
Anklagemyndighedens bevisførelse er afsluttet.
Udmærket.
Hr. Fleck, værsgo at indlede Deres forsvar.
Forsvaret er også afsluttet.
Hvabehar? Ønsker De slet ikke at fremsætte noget forsvar?
Nej. Forsvaret er afsluttet.
Så får I ikke mere for den 25-øre!
Så er det godt! Det her er en retssal!
Da begge parter har afsluttet deres bevisførelse, -
- er retten hævet indtil klokken 9.30 i morgen tidlig.
Du forærer os sagen, din idiot.
Du skal i stolen, fordi du dræbte min søn!
Hvad vil du gøre, hvis du bliver frikendt?
Vil du?
Ja.
Og vil du?
Ja!
- Hvordan står det til, Joe? - Det er det sædvanlige pis.
- Hvordan går det med Kathy? - Hun er stadig på nakken af mig.
Det er de sgu altid.
Vi ses i morgen.
Nu er jeg på den.
Hvad er der?
- Videre. - Rolig, snuske.
- Hvorfor er alle så vrede på mig? - Få røven i gear.
Kom så, Arthur.
Jeg er sagfører nu! Vi mødes i retten!
- Og jeg er dronningen af Saba. - Jeg myrder jer alle sammen!
Aha? Rejs dig op!
- Tag hans ben. - Sådan.
- Du skulle absolut spille smart. - Jeg tror sgu, han er gået kold.
Løft ham op.
Okay, nu er jeg med, Jackie. Du vil gerne høre en joke.
Tror du virkelig, at et fancy jakkesæt og krudt i fjæset gør dig bedre end os?
Du aner ikke, hvad det kræver at sprede en smule glæde herinde.
- Lad mig fortælle en om min mor. - Du kan godt droppe skuespillet.
Vi ved udmærket godt, der kun er Arthur derinde.
Hun omgikkes kun voldelige mænd, så jeg spurgte hende:
"Mor, hvad med at forlade den voldelige fyr?"
Og hun svarede:
"Det slår mig først nu."
Jeg sagde, du skulle droppe det.
Han kunne godt lide den.
Åh, Jackie, byder du mig ikke en drink først?
Kom så. Kom her, for helvede!
- Hold så din kæft. - Tag tøjet af ham.
- Arthur! - Knyt, Bullock.
- Hvad har I gjort ved ham? - Hold kæft, Ricky.
Straffen er på vej, Jackie!
Hold så kæft!
Få ham ud derfra.
Kom her, for helvede.
Kommer den nu, hvad?
Din lille skidespræller.
Kommer den nu?
Rolig, Jackie. Han kan ikke få vejret.
Jeg sagde jo, du skulle holde din fede kæft!
Hold din fede -
- kæft!
Han er færdig.
Hr. Fleck, Deres procedure?
Jeg advarer Dem. Det her er ikke nogen komikerklub, og De er ikke på scenen.
Hallo?
Har De brug for en pause?
Jeg ville troppe op her i dag som Joker.
Jeg havde forberedt en rasende svada.
Jeg ville give jer alle sammen og hele verden skylden …
… for mit komplet jammerlige liv.
Men jeg kan ikke klare det mere.
Jeg kan ikke være den, I vil have, jeg skal være.
Det var alt sammen bare en fantasi.
Joker findes ikke.
Der findes kun mig.
Jeg har dræbt seks mennesker.
Jeg ville ønske, jeg ikke havde gjort det, men det gjorde jeg.
Der er ingen, der ved det, men jeg dræbte også min mor.
Jeg lagde en pude over hendes ansigt -
- og kvalte hende med den.
Jeg vil bare gerne …
Jeg vil bare gerne sprænge det hele i luften og indlede et nyt liv.
Ro i retten.
Bank, bank.
Hvem der?
Arthur Fleck.
Hvem Arthur Fleck?
Det er Harley. Læg en besked, medmindre du er journalist, -
- for så kan du rende og skide. Tak.
Hej, det er mig. Arthur.
Nævningene har truffet deres afgørelse. Det tog dem mindre end en time.
Så det …
De gav mig lov til at ringe til dig, for jeg vil gerne have, du er her.
Jeg var ked af, du gik.
Jeg minder om, at uanset afgørelsen -
- tolererer jeg ingen udbrud af nogen art.
Forpersonen har ordet.
Sagen delstaten New York mod Arthur Fleck, -
- sagsnummer GC071963:
For så vidt angår forhold 1, kender nævningetinget Arthur Fleck -
- skyldig i overlagt mord på Maurice Franklin.
Afgørelsen er enstemmig.
For så vidt angår forhold 2, kender nævningetinget Arthur Fleck -
- skyldig i uagtsomt manddrab på Randall Kleinmanhoffer.
Afgørelsen er enstemmig.
For så vidt angår forhold 3, -
- kender nævningetinget Arthur Fleck skyldig …
Hold op med at grine, din syge stodder!
Sæt Dem! I vil alle sammen blive sigtet for foragt for retten!
Betjent, smid dem ud herfra!
Det er jo dig.
Kom, vi må have dig væk herfra.
Jeg henter hjælp.
Jeg har fundet Joker. Kan du få os væk herfra?
Ind med dig!
Det er sgu ham. Hvor vil han køres hen?
Bare kør! De svin fik som fortjent.
- Hvor skal jeg køre hen? - Bare få os væk herfra!
Hold hovedet dukket.
Duk dig, mand.
- Kan du ikke køre hurtigere? - Jo, men der er pansere overalt.
Du gjorde det fandeme.
Du sagde jo, du ville sprænge det hele i luften, og det blev det!
- Kæft, hvor er det vildt! - Fuck jer!
Vi bringer nu en rystende nyhed.
Der er sprunget en voldsom bilbombe i det centrale Gotham, -
- lige uden for det domhus, -
- hvor tusinder var samlet for at følge retssagen mod Arthur Fleck.
Det er endnu småt med detaljer, men bliv her på kanalen, -
- hvor vi holder Dem opdateret på situationens udvikling.
Pis også. Kan du køre udenom?
Slap af, der er jo bare rødt. Tag det nu roligt.
Det her er kun begyndelsen. Hele byen skal brændes ned nu.
Nej, vent. Det må du ikke gøre.
Sæt dig nu ind i bilen igen.
Kom tilbage!
Kom tilbage, mand!
Hvor skal du hen? Vi elsker dig stadig!
Vi elsker dig, Joker!
Joker!
Lee?
Lee!
Hvor er du fin.
Du har klippet dig.
Nogen bombede domhuset, så nu er jeg fri.
Nu kan vi tage væk.
Hører du?
Nogen har bombet domhuset. Vi kan tage afsted.
Jeg stak af.
Vi skal ingen steder, Arthur.
Vi havde kun en fantasi, og du gav op.
Vi ville aldrig være kommet afsted.
Jeg er stadig den mand, du faldt for.
Jeg er stadig den mand, der myrdede Murray Franklin.
Nej.
Det er du ikke.
Joker findes ikke. Var det ikke det, du sagde?
Jeg kan ikke …
Jeg kan ikke leve uden dig.
Vi skal jo have et barn.
Hold nu op.
Jeg gider ikke synge mere.
Vil du ikke nok bare tale med mig?
Bare tal. Hold op med at synge.
Farvel, Arthur.
Rørende, ikke sandt?
Kom, min lille sukkermus, så skal jeg hjælpe dig.
Fleck, kom. Du har besøg.
Kom nu.
Arthur, vent lidt.
Vil du høre en joke, jeg har fundet på?
- Er den kort? - Jeg kan godt gøre den kort.
Okay.
En psykopat går ind på en bar og ser en berømt klovn sidde for sig selv.
Klovnen er stinkende beruset. "Tænk, at du sidder her," siger han.
"Sikken skuffelse. Jeg har så tit set dig i tv."
"Hvad må jeg give dig?" Klovnen vender sig om og siger:
"Hvis du betaler, må du give mig hvad som helst."
"Perfekt," siger psykopaten.
"Så skal jeg kraftedeme give dig som fortjent."
Oversættelse: Henrik Thøgersen